b"\n_START_ARTICLE_\nWhat Kind of Fool (Heard All That Before)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbWhat Kind of Fool (Heard All That Before)\xc2\xab\xc2\xa0je bila prvi in zadnji singl, izdan preko kompilacije Greatest Hits ter zadnji originalni singl Kylie Minogue, izdan preko zalo\xc5\xbebe PWL; kot drugi singl s kompilacije in zadnji singl Kylie Minogue, izdan preko zalo\xc5\xbebe PWL, so izdali njeno razli\xc4\x8dico pesmi\xc2\xa0\xc2\xbbCelebration\xc2\xab. Pesem so napisali Mike Stock, Pete Waterman (slednja sta jo tudi producirala) in Kylie Minogue.\n_START_SECTION_\nSprejem kritikov\n_START_PARAGRAPH_\nPesem je s strani glasbenih kritikov prejela v glavnem pozitivne ocene; ve\xc4\x8dina jih je menila, da je bila prava izbira za zadnji singl Kylie Minogue, izdan preko zalo\xc5\xbebe PWL. Veliko kritikov je pesem primerjalo s pesmima\xc2\xa0\xc2\xbbI Should Be So Lucky\xc2\xab\xc2\xa0in\xc2\xa0\xc2\xbbBetter The Devil You Know\xc2\xab, vendar so dejali, da si pesmi\xc2\xa0\xc2\xbbni lahko zapomniti\xc2\xab. Pesem je povsod po svetu iz\xc5\xa1la 19. avgusta 1992. Za naslovnico so uporabili fotografijo mokre Kylie Minogue, v ozadju pa je bilo napisano njeno ime in ime pesmi. Okrog ro\xc5\xbenatega okvirja, vendar je bila naslovnica verzij v razli\xc4\x8dnih dr\xc5\xbeavah razli\xc4\x8dno osen\xc4\x8dena._NEWLINE_Kylie Minogue je oktobra 2008 v intervjuju z revijo Sunday Telegraph priznala, da ji pesem ni bila nikoli v\xc5\xa1e\xc4\x8d.\xc2\xa0\xc2\xbbO veliko stvareh sem bila v dvomih,\xc2\xab\xc2\xa0je dejala.\xc2\xa0\xc2\xbbEne pesmi pa nikoli nisem marala, pesmi z naslovom 'What Kind of Fool'. Ugotovila sem, da lahko zbe\xc5\xbei\xc5\xa1, ne more\xc5\xa1 pa se skriti, zato sem sprejela pesmi, kot so 'I Should Be So Lucky' in vse ostale.\xc2\xab\xc2\xa0Kasneje je pesem postala tudi ena od pesmi, s katero je Kylie Minogue nastopila najmanjkrat. Pesem je leta 2005 izvedla na turneji Showgirl: The Greatest Hits Tour, nazadnje pa jo je izvedla med turnejo North American Tour 2009. Pesem so nato vklju\xc4\x8dili tudi na turnejo Anti Tour, kjer pa je Kylie Minogue ni izvajala redno.\n_START_SECTION_\nDose\xc5\xbeki na lestvicah\n_START_PARAGRAPH_\nKljub temu, da so jo glasbeni kritiki v glavnem hvalili, pesem\xc2\xa0\xc2\xbbWhat Kind of Fool (Heard All That Before)\xc2\xab\xc2\xa0ni bila dele\xc5\xbena veliko komercialne pozornosti. Debitirala je na sedemintridesetem mestu glasbene lestvice v rodni Avstraliji Kylie Minogue. Po petih tednih se je pesem povzpela na sedemnajsto mesto in nazadnje za 35.000 prodanih izvodov v Avstraliji s strani organizicije Australian Recording Industry Association (ARIA) prejela zlato certifikacijo. Pesem je debitirala na \xc5\xa1estnajstem mestu britanske lestvice, kjer se je nazadnje povzpela na \xc5\xa1tirinajsto mesto ter na lestvici ostala \xc5\xa1e pet tednov. Pesem je debitirala na dvaindvajsetem mestu irske glasbene lestvice, s katere je izpadla \xc5\xbee po dveh tednih.\n_START_SECTION_\nVideospot\n_START_PARAGRAPH_\nV videospotu za pesem\xc2\xa0\xc2\xbbWhat Kind of Fool (Heard All That Before)\xc2\xab\xc2\xa0je nastopila Kylie Minogue; v njem se je son\xc4\x8dila pred rjuho, za katero je stal mo\xc5\xa1ki igralec z vrtnicami v rokah. Kasneje se prika\xc5\xbeejo prizori njunega spolnega odnosa, med tem pa Kylie Minogue poje na vro\xc4\x8d dan. Med refrenom Kylie Minogue, oble\xc4\x8dena v modro preprosto obleko, ple\xc5\xa1e pred steno, na katero ob\xc4\x8dasno posveti svetloba, katere vir ni znan. Nato poje svojemu ljubimcu in ple\xc5\xa1e po hi\xc5\xa1i. Videospot se kon\xc4\x8da s Kylie Minogue, ki poljubi svojega ljubimca in odide iz sobe, medtem pa njen fant \xc5\xa1e naprej sedi na stolu in ob\xc4\x8duti \xc5\xbealost oziroma osamljenost. Videospot deloma tudi zaradi neuspeha pesmi do danes ostaja eden od v javnosti najslab\xc5\xa1e sprejetih videospotov Kylie Minogue. Videospot so navdihnili razni prizori iz slavnega filma In bog je ustvaril \xc5\xbeensko (1956) z Brigitte Bardot. Videospot je bil leta 2011 vklju\xc4\x8den na MTV-jev seznam najbolj klasi\xc4\x8dnih videospotov, in sicer na \xc5\xa1tiriintrideseto mesto."